C 421/38
MT
Il-Ġurnal Uffiċjali tal-Unjoni Ewropea
4.11.2022
Il-Pjattaforma tal-Missjoni tassisti b’mod partikolari lil dawk l-ibliet li jagħtu impenn favur in-newtralità klimatika sal-2030, tiżgura koerenza u koordinazzjoni ġenerali matul il-proċess u tirrapporta regolarment dwar il-progress lejn is-CCC.
Bl-iffirmar tas-CCC, l-ibliet jirċievu “Tikketta tal-missjoni” li tirrikonoxxi l-proċess rigoruż ta’ evalwazzjoni u l-kwalità u l-fattibbiltà tal-impenji tagħhom.
Tiftaħ opportunitajiet ta’ finanzjament immirati fil-programmi ta’ finanzjament tal-UE u toffri opportunità għar-reġjuni, għall-Istati Membri u għal atturi pubbliċi oħrajn sabiex jappoġġaw attivitajiet viżibbli ħafna dwar in-newtralità klimatika fi bliet pijunieri sabiex jgħinu fit-tmexxija ’l quddiem tal-isforzi sabiex jintlaħqu l-miri tal-Patt Ekoloġiku Ewropew.
Peress li l-attivitajiet taħt is-CCC diġà se jkunu ġew eżaminati bħala ambjentalment sostenibbli f’konformità mal-qafas tal-UE sabiex jiġi ffaċilitat l-investiment sostenibbli, it-tikketta tagħti spinta lis-sensibilizzazzjoni u lill-fiduċja tal-investituri.
Din tagħmilha aktar faċli għall-ibliet sabiex jattiraw il-finanzjament għall-attivitajiet tagħhom relatati mal-klima minn investituri pubbliċi u privati addizzjonali.
Missjoni tal-UE dwar il-Patt dwar il-Ħamrija għall-Ewropa Il-missjoni se tkun pijunier, se turi u taċċellera t-tranżizzjoni lejn ħamrija b’saħħitha permezz ta’ azzjonijiet ambizzjużi f’100 laboratorju ħaj u proġett fanal fi ħdan kuntesti territorjali.
Din tiġi kkombinata ma’ programm tar-R&I transdixxiplinari ambizzjuż, ma’ qafas robust u armonizzat ta’ monitoraġġ tal-ħamrija u ma’ żieda fil-litteriżmu u filkomunikazzjoni dwar il-ħamrija sabiex jiġu involuti ċ-ċittadini.
L-objettivi tal-missjoni huma allinjati għalkollox mal-objettivi tal-politika tal-FEŻR ta’ Ewropa ekoloġika, b’livell baxx ta’ emissjonijiet tal-karbonju fit-tranżizzjoni lejn ekonomija b’newtralità karbonika u reżiljenti billi jippromwovu t-tranżizzjoni lejn enerġija nadifa u ġusta, investiment ekoloġiku u blu, l-ekonomija ċirkolari, il-mitigazzjoni tat-tibdil filklima u l-adattament għalih, il-prevenzjoni u l-ġestjoni tar-riskju, u mobilità urbana sostenibbli.
L-FEŻR jista’ jkollu rwol sinifikanti fir-rigward tas-saħħa tal-ħamrija.
Tliet kwarti tar-reġjuni ta’ NUTS 2 għandhom strateġiji għall-ispeċjalizzazzjoni intelliġenti fis-settur agroalimentari, li jfisser li hemm potenzjal imdaqqas għal proġetti li jikkontribwixxu għall-objettivi tal-missjoni mill-angolu tar-riċerka u tal-innovazzjoni.
Il-missjoni tagħmel użu millpjattaforma tematika ta’ speċjalizzazzjoni intelliġenti dwar is-settur agroalimentari sabiex tikkapitalizza mill-kooperazzjoni transfruntiera u tiffavorixxi l-ħolqien ta’ proġetti komuni ta’ investiment fl-innovazzjoni f’oqsma rilevanti għall-missjoni.
Il-prijorità tematika “Ewropa aktar ekoloġika u ħielsa mill-karbonju” tippermetti l-espansjoni tar-riżultati tal-missjoni.
Ir-reġjuni li fl-istrateġiji għall-ispeċjalizzazzjoni intelliġenti tagħhom identifikaw prijoritajiet relatati mal-ġestjoni sostenibbli tal-ħamrija u tal-art jistgħu jikkapitalizzaw mis-soluzzjonijiet żviluppati u ttestjati fil-Laboratorji Ħajjin u fisSinjali tal-Missjoni u jvaraw downstream fuq skala akbar.
Interreg tista’ tikkontribwixxi wkoll b’mod effettiv ħafna għall-implimentazzjoni tal-missjoni billi tistabbilixxi kooperazzjoni dwar l-objettivi tal-Missjoni bejn il-fruntieri (kooperazzjoni transfruntiera, tranżnazzjonali u interreġjonali).
L-eżempji jinkludu: proġetti pilota jew dimostrazzjonijiet tar-restawr ta’ artijiet mistagħdra f’żoni transfruntiera jew f’żoni tranżnazzjonali fit-Tramuntana tal-Ewropa jew kooperazzjoni dwar l-erożjoni tal-ilma f’żoni tranżnazzjonali tanNofsinhar tal-Ewropa u fil-baċiri tax-xmajjar transfruntiera (eż. id-Danubju) jew kooperazzjoni dwar approċċi ta’ ppjanar spazjali li jqisu kif xieraq il-ġestjoni tal-art/tal-ħamrija.